
      REPUBLIKA HRVATSKA 
OPĆINSKI PREKRŠAJNI SUD U ZAGREBU 
    Zagreb, Avenija Dubrovnik 8	    
                   
    	Poslovni broj: Pp Ikp-eu-56/2026		
U IME REPUBLIKE HRVATSKE

PRESUDA

[bookmark: _Hlk122951426]Općinski prekršajni sud u Zagrebu po sutkinji Valeriji Radić uz sudjelovanje zapisničarke Danijele Brebrić u postupku odlučivanja o zahtjevu države izdavateljice, Republike Slovenije, za priznanje i izvršenje novčane kazne prema osuđenici Jasni Grdović, na temelju Platnog naloga Republike Slovenije, Ministarstvo za notranje zadeve, Policijska uprava Maribor, Postaja prometne policije Maribor, broj: 5000002529808 od 14. siječnja 2024.,
 
presudio je

I Na temelju čl. 77. st. 1. i 3. Zakona o pravosudnoj suradnji u kaznenim stvarima s državama članicama Europske unije (NN 91/10, 81/13, 124/13, 26/15, 102/17, 68/18, 70/19, 141/20, 18/24) u daljnjem tekstu ZPSKS-EU) priznaje se strana sudska odluka Republike Slovenije, Ministarstvo za notranje zadeve, Policijska uprava Maribor, Postaja prometne policije Maribor, broj: 5000002529808 od 14. siječnja 2024., koja je postala pravomoćna 13. srpnja 2024., u dijelu odluke o novčanoj kazni koja se odnosi na istu, kojom odlukom je 

Jasna Grdović, rođ. 01.08.1972., OIB: 72794158072, s prebivalištem u Zagrebu, Ostrovička ulica 4, proglašena krivom,

zbog toga što je 31. prosinca 2022. u 09:33 sati upravljala vozilom registracijske oznake ZG 3972-JA u Republici Sloveniji, na cesti br. 929, na dionici 1332, kod km 2900 m, na cesti u naselju, gdje je brzina vožnje prometnim znakom ograničena na 50 km/h, brzinom od 76 km/h, koja brzina je utvrđena uređajem MultaRadar CD, a umanjena za sigurnosnu razliku (-5 km/h), što znači da je vozila u naselju brzinom od 71 km/h, 

čime je počinila prekršaj iz čl. 46. st. 6. t. 3. Zakona o pravilima cestovnog prometa, 

te joj je izrečena novčana kazna u iznosu od 250,00 (dvjesto pedeset eura) eura. 
te se određuje da će se u tom dijelu presuda izvršiti u državi izvršenja Republici Hrvatskoj.

II   Na temelju čl. 82. st. 1. ZPSKS-EU osuđenica Jasna Grdović dužna je platiti novčanu kaznu iz točke 1. izreke u iznosu od 250,00 (dvjesto pedeset eura) eura. 
III Temeljem odredbe čl. 34. st. 1. Prekršajnog zakona, određuje se izvršenje novčane kazne u iznosu od 250,00 (dvjesto pedeset eura) eura, na način da će se ista prisilno naplatiti u korist proračuna Republike Hrvatske po pravomoćnosti ove presude.     

Obrazloženje

1. Republika Slovenija je dostavila Republici Hrvatskoj zahtjev za priznanje i izvršenje odluke o novčanoj kazni izrečene Jasni Grdović koju je donijelo nadležno tijelo Republike Slovenije, Ministarstvo za notranje zadeve, Policijska uprava Maribor, Postaja prometne policije Maribor, broj: 5000002529808 od 14. siječnja 2024., zbog djela prekršaja opisanog u izreci presude.
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti. 
3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl. 78. a ovaj sud nadležan za priznanje i izvršenje predmetne odluke.
4. Uz zahtjev za priznanje izvršenje odluke priložena je i potvrda iz čl. 4. Okvirne odluke vijeća 2005/214/PUP te ovjereni prijevod Platnog naloga Republike Slovenije, Ministarstvo za notranje zadeve, Policijska uprava Maribor, Postaja prometne policije Maribor, broj: 5000002529808 od 14. siječnja 2024., kojom je određena novčana kazna u iznosu od 250,00 eura, kao i dostavnicu o primitku navedenog naloga. 
5. Ovaj sud je utvrdio da nema zapreka za priznanje i izvršenje predmetne odluke propisanih u čl. 80. ZPSKS-EU jer iz podataka u potvrdi proizlazi daje odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
6. Čl. 80. ZPSKS-EU i čl. 7. Okvirne odluke vijeća 2005/214/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Slovenije koja će se sukladno citiranim propisima izvršiti u Republici Hrvatskoj kao državi izvršenja.
7. Prema čl. 2. st. 15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđenici Jasni Grdović je ovom presudom naloženo plaćanje novčane kazne.
 8. Budući da u potvrdi Republika Slovenija nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 
 9. Slijedom svega izloženog, a na temelju čl. 77. st. 1. i st. 3. ZPSKS-EU odlučeno je kao u izreci odluke.

Zagreb, 24. travnja 2026.


 Zapisničarka							   Sutkinja
Danijela Brebrić			                        Valerija Radić

POUKA O PRAVU NA ŽALBU:
Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

 Dostaviti: 
1.  Osuđenici Jasna Grdović, Zagreb, Ostrovička ulica 4
2.  Općinskom kaznenom državnom odvjetništvu u Zagrebu
3.  Ministarstvu pravosuđa i uprave, Upravi za europske poslove, međunarodnu i  pravosudnu suradnju i sprječavanje korupcije, radi dostavljanja obavijesti nadležnom tijelu države izdavateljice, po pravomoćnosti
4.  Spis
4 	Poslovni broj: Pp Ikp-eu-56/2026

